b'\n_START_ARTICLE_\nKaliningrad\n_START_PARAGRAPH_\nKaliningrad [kaliningr\xc3\xa1d] (rusko \xd0\x9a\xd0\xb0\xd0\xbb\xd0\xb8\xd0\xbd\xd0\xb8\xd0\xbd\xd0\xb3\xd1\x80\xd0\xb0\xcc\x81\xd0\xb4, do leta 1945 poznano po nem\xc5\xa1kem imenu K\xc3\xb6nigsberg, in nato za kratek \xc4\x8das kot Kjonigsberg (\xd0\x9a\xd1\x91\xd0\xbd\xd0\xb8\xd0\xb3\xd1\x81\xd0\xb1\xd0\xb5\xd1\x80\xd0\xb3)) je pristani\xc5\xa1ko mesto in upravno sredi\xc5\xa1\xc4\x8de ruske eksklave Kaliningrajske oblasti, ki le\xc5\xbei med Poljsko in Litvo ob Baltskem morju. Po podatkih iz leta 2005, naseljuje Kaliningrad 434.954 prebivalcev. Obsega 215,7 km\xc2\xb2._NEWLINE_Poljsko ime za mesto je Kr\xc3\xb3lewiec, slovensko pa Kraljevec. Predhodno je bilo mesto pod imenom K\xc3\xb6nigsberg sredi\xc5\xa1\xc4\x8de nem\xc5\xa1ke province Vzhodna Prusija, pred tem Vojvodine Prusije in pred tem glavno mesto monasti\xc4\x8dne dr\xc5\xbeave Tevtonskih vitezov._NEWLINE_V mestu je vse svoje \xc5\xbeivljenje bival Immanuel Kant.'